title: 2012/399/ЕС: Решение на Съвета от 10 юли 2012 година относно позицията, която да бъде взета от Европейския съюз в рамките на Съвместния комитет на ЕИП по отношение на изменение на приложение XIII (Транспорт) към Споразумението за ЕИП

text:
               18.7.2012

               BG

               Официален вестник на Европейския съюз

               L 188/1

         РЕШЕНИЕ НА СЪВЕТА
   от 10 юли 2012 година
   относно позицията, която да бъде взета от Европейския съюз в рамките на Съвместния комитет на ЕИП по отношение на изменение на приложение XIII (Транспорт) към Споразумението за ЕИП
   (2012/399/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91, параграф 1 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Приложение XIII към Споразумението за Европейското икономическо пространство (2) („Споразумението за ЕИП“) съдържа специфични разпоредби и мерки относно транспорта.

               (2)

               Директива 2006/38/ЕО на Европейския парламент и на Съвета от 17 май 2006 г. за изменение на Директива 1999/62/ЕО относно заплащането на такси от тежкотоварни автомобили за използване на определени инфраструктури (3) следва да бъде включена в Споразумението за ЕИП.

               (3)

               Целесъобразно е в Споразумението за ЕИП да се включи разпоредба, която позволява адаптиране по отношение на мерките за такси за трансевропейската пътна мрежа в Норвегия.

               (4)

               Поради това приложение XIII към Споразумението за ЕИП следва да бъде съответно изменено.

               (5)

               Позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейския съюз в рамките на Съвместния комитет на ЕИП по предложеното изменение на приложение XIII (Транспорт) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 10 юли 2012 година.

            За Съвета

            Председател

         V. SHIARLY

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  ОВ L 157, 9.6.2006 г., стр. 8.

      ПРОЕКТ НА
      РЕШЕНИЕ № …/2012 НА СЪВМЕСТНИЯ КОМИТЕТ НА ЕИП
      от
      за изменение на приложение XIII (Транспорт) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:

                  (1)

                  Директива 2006/38/ЕО на Европейския парламент и на Съвета от 17 май 2006 г. за изменение на Директива 1999/62/ЕО относно заплащането на такси от тежкотоварни автомобили за използване на определени инфраструктури (1) следва да бъде включена в Споразумението за ЕИП.

                  (2)

                  Поради това приложение XIII към Споразумението за ЕИП следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Точка 18а (Директива 1999/62/ЕО на Европейския парламент и на Съвета) от приложение XIII към Споразумението за ЕИП се изменя, както следва:

                  1.

                  Добавя се следното тире:

                              „—

                                 32006 L 0038: Директива 2006/38/ЕО на Европейския парламент и на Съвета от 17 май 2006 г. (ОВ L 157, 9.6.2006 г., стр. 8).“

                  2.

                  Текстът за адаптиране се изменя, както следва:

                              i)

                              Текстът на адаптация г) се заменя със следното.

                                          „г)

                                          В края на член 7, параграф 4б се добавя следното:

                                                      „а)

                                                      По отношение на мерките за такси за трансевропейската пътна мрежа в Югоизточна Норвегия, които действат към датата на влизане в сила на Решение на Съвместния комитет на ЕИП № хх/2012, прилагането на отстъпки или намаления на таксите за редовни ползватели е в съответствие с член 7, параграф 4б от тази директива, считано най-късно от 31 декември 2014 г.

                                                      б)

                                                      По отношение на трансевропейската пътна мрежа в други части на Норвегия, спрямо мерките за такси, действащи към датата на влизане в сила на Решение на Съвместния комитет на ЕИП № хх/2012, може да се прилага настоящият размер на отстъпки или намаления на таксите за редовни ползватели, при условие че делът на международния тежкотоварен трафик по въпросната инфраструктурна мрежа е под 30 %.

                                                За мерки за такси, въведени след датата на влизане в сила на Решение на Съвместния комитет на ЕИП № XX/2012, отстъпките или намаленията на таксите за редовни ползватели могат да надвишават размера, посочен в член 7, параграф 4б от тази директива, при условие че:

                                                      —

                                                      делът на международния тежкотоварен трафик по съответната инфраструктурна мрежа не надвишава 5 %,

                                                      —

                                                      размерът на такива отстъпки или намаления се оправдава от специфичните обстоятелства, а именно когато съответната инфраструктурна мрежа включва мостове и/или тунели, за да се замени фериботна връзка.“.“

                              ii)

                              Текстът на адаптация д) се заличава.

            Член 2
      Текстовете на Директива 2006/38/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на … г., при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (2).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L 157, 9.6.2006 г., стр. 8.

         (2)  [Без отбелязани конституционни изисквания.] [С отбелязани конституционни изисквания.]


title: 2012/619/ЕС: Решение на Европейския парламент от 10 май 2012 година относно приключването на сметките на Европейската агенция за околната среда за финансовата 2010 година

text:
               17.10.2012

               BG

               Официален вестник на Европейския съюз

               L 286/366

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на Европейската агенция за околната среда за финансовата 2010 година
   (2012/619/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за околната среда за финансовата 2010 година,

               —

               като взе предвид доклада на Сметната палата относно годишните отчети на Европейската агенция за околната среда за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕИО) № 1210/90 на Съвета от 7 май 1990 г. за създаване на Европейска агенция за околната среда и Европейска мрежа за информация и наблюдение на околната среда (3), и по-специално член 13 от него,

               —

               като взе предвид Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (4), и по-специално член 13 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0105/2012),

               1.

               Отлага приключването на сметките на Европейската агенция за околната среда за финансовата 2010 година.

               2.

               Възлага на своя председател да предаде настоящото решение на изпълнителния директор на Европейската агенция за околната среда, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 57.

      (2)  ОВ L 248, 16.9.2002 г., стр. 1.

      (3)  ОВ L 120, 11.5.1990 г., стр. 1.

      (4)  ОВ L 126, 21.5.2009 г., стр. 13.

      (5)  ОВ L 357, 31.12.2002 г., стр. 72.


title: 2007/872/ЕО: Решение на Комисията от 18 декември 2007 година относно продължаването през 2008 г. на започнатите през 2004 г. сравнителни анализи и опити на Общността върху посевен и посадъчен материал от Malus Mill. по силата на Директива 92/34/ЕИО на Съвета

text:
               28.12.2007

               BG

               Официален вестник на Европейския съюз

               L 344/44

      РЕШЕНИЕ НА КОМИСИЯТА

   от 18 декември 2007 година
   относно продължаването през 2008 г. на започнатите през 2004 г. сравнителни анализи и опити на Общността върху посевен и посадъчен материал от Malus Mill. по силата на Директива 92/34/ЕИО на Съвета
   (2007/872/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 92/34/ЕИО на Съвета от 28 април 1992 г. относно търговията на посадъчен материал от овощни растения и на овощни растения, предназначени за производство на плодове (1),
   като взе предвид Решение 2003/894/ЕО на Комисията от 11 декември 2003 г. за определяне на разпоредби за сравнителните анализи и опити на Общността на посевен и посадъчен материал от Prunus persica (L) Batsch, Malus Mill. и Rubus idaeus L. съгласно Директива 92/34/ЕИО на Съвета (2), и по-специално член 3 от него,
   като има предвид, че:

               (1)

               Решение 2003/894/ЕО определя разпоредбите за сравнителните анализи и опити, които следва да се извършат по силата на Директива 92/34/ЕИО по отношение на Malus Mill. в периода от 2004 до 2008 г.

               (2)

               Анализите и опитите, извършени от 2004 до 2007 г., следва да бъдат продължени през 2008 г.,

         РЕШИ:
   Член единствен
   Сравнителните анализи и опити на Общността върху посевен и посадъчен материал от Malus Mill., които са започнали през 2004 г., продължават през 2008 г., в съответствие с Решение 2003/894/ЕО.

      Съставено в Брюксел на 18 декември 2007 година.

            За Комисията

         Markos KYPRIANOU

            Член на Комисията

      (1)  ОВ L 157, 10.6.1992 г., стр. 10. Директива, последно изменена с Решение 2007/776/ЕО на Комисията (ОВ L 312, 30.11.2007 г., стр. 48).

      (2)  ОВ L 333, 20.12.2003 г., стр. 88.


title: Решение на Съвета от 18 декември 2006 година относно сключването на Споразумение между правителството на Съединените американски щати и Европейската общност за координирането на енергоефективни програми за етикетиране на офис оборудване

text:
Важна правна забележка

|

32006D1005

Официален вестник n°  , 28/12/2006  Официален вестник n° L 381 , 28/12/2006 стр. 0024 - 0025

		Решение на Съветаот 18 декември 2006 годинаотносно сключването на Споразумение между правителството на Съединените американски щати и Европейската общност за координирането на енергоефективни програми за етикетиране на офис оборудване(2006/1005/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение, и параграф 4 от него,като взе предвид предложението на Комисията,като има предвид, че:(1) На 5 май 2006 г. Съветът прие решение, с което упълномощи Комисията да започне преговори за Споразумение между правителството на Съединените американски щати и Европейската общност за координирането на енергоефективни програми за етикетиране на офис оборудване.(2) Преговорите вече приключиха и Споразумението между правителството на Съединените американски щати и Европейската общност за координирането на енергоефективни програми за етикетиране на офис оборудване (наричано по-долу "Споразумението") бе парафирано от двете страни на 7 юни 2006 г.(3) Следва да бъдат установени подходящи вътрешни процедури на Общността, за да се гарантира правилното изпълнение на Споразумението.(4) Пазарът за офис оборудване се развива бързо. Важно е често да се прави преоценка на потенциала за максимизиране на енергоспестяването и ползите за околната среда, като се стимулират търсенето и предлагането на енергоефективни продукти. Следователно е необходимо да се умълномощи Комисията, подпомогната от консултативен комитет на Общността, съставен от национални представители и от всички заинтересовани страни, редовно да се преразглеждат и осъвременяват Общите спецификации за офис оборудване, описани в приложение В към Споразумението, и да се вземат някои решения за изпълнението на Споразумението, като например оформлението на логото на "Енергийна звезда" и указанията за използване на логото, които се съдържат съответно в приложения А и Б.(5) Изпълнението на Споразумението следва да се преразгледа от Техническата комисия, учредена със Споразумението.(6) Всяка страна в Споразумението следва да посочи свое управително тяло и следва да се определи процедурата за изменение на Споразумението.(7) Споразумението следва да бъде одобрено,ПРИЕ НАСТОЯЩОТО РЕШЕНИЕ:Член 1Споразумението между правителството на Съединените американски щати и Европейската общност за координирането на енергоефективни програми за етикетиране на офис оборудване, включително приложенията към него, се одобрява от името на Общността.Текстът на Споразумението и приложенията към него са приложени към настоящото решение.Член 2Председателят на Съвета се упълномощава да определи лицето/ата, оправомощено/и да подпише/ат Споразумението с оглед обвързването на Общността.Член 3От името на Общността председателят на Съвета следва да изпрати писмената нотификация, предвидена в член XIV, параграф 1 от Споразумението.Член 41. Комисията представлява Общността в Техническата комисия, предвидена в член VII от Споразумението, след като е изслушала мненията на членовете на Съвета "Енергийна звезда" на Европейската общност, установен с Регламент (ЕО) № 2422/2001 на Европейския парламент и на Съвета [1]. След като се консултира със Съвета "Енергийна звезда" на Европейската общност, Комисията изпълнява задачите, упоменати в член VI, параграф 5, член VII, параграфи 1 и 2 и член IX, параграф 4 от Споразумението.2. С оглед изготвянето на позицията на Общността относно измененията на списъка с офис оборудване в приложение В към Споразумението Комисията взема предвид всички становища на Съвета "Енергийна звезда" на Европейската общност.3. Позицията на Общността относно решенията, които се вземат от управителните тела по отношение на измененията в приложение А (наименование и общо лого на "Енергийна звезда"), приложение Б (Указания за правилното използване на наименованието и общото лого на "Енергийна звезда") и приложение В (Общи спецификации) към Споразумението, се определя от Комисията след консултация със Съвета "Енергийна звезда" на Европейската общност.4. Във всички останали случаи позицията на Общността по отношение на решения, взимани от страните в Споразумението, се определя от Съвета, който действа по предложение на Комисията в съответствие с член 300 от Договора.Член 5Настоящото решение се публикува в Официален вестник на Европейския съюз.Съставено в Брюксел на 18 декември 2006 година.За СъветаПредседателJ.-E. Enestam[1] ОВ L 332, 15.2.2001 г., стр. 1.--------------------------------------------------


title: Решение на Съвета от 25 юни 2013 година за назначаване на член на Сметната палата

text:
               26.6.2013

               BG

               Официален вестник на Европейския съюз

               C 180/12

         РЕШЕНИЕ НА СЪВЕТА
   от 25 юни 2013 година
   за назначаване на член на Сметната палата
   2013/C 180/05
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 286, параграф 2 от него,
   като взе предвид становището на Европейския парламент (1),
   като има предвид, че:

               (1)

               Мандатът на г-н Ovidiu ISPIR изтича на 30 юни 2013 г.

               (2)

               Поради това следва да се извърши ново назначение,

         ПРИЕ НАСТОЯЩОТО РЕШЕНИЕ:
   Член 1
   Г-н George PUFAN се назначава за член на Сметната палата за периода от 1 юли 2013 г. до 30 юни 2019 г.
   Член 2
   Настоящото решение влиза в сила в деня на приемането му.

      Съставено в Люксембург на 25 юни 2013 година.

            За Съвета

            Председател

         E. GILMORE

      (1)  Становище от 12 юни 2013 г. (все още непубликувано в Официален вестник).


title: Решение (ЕС, Евратом) 2017/46 на Комисията от 10 януари 2017 година относно сигурността на комуникационните и информационните системи в Европейската комисия

text:
               11.1.2017

               BG

               Официален вестник на Европейския съюз

               L 6/40

         РЕШЕНИЕ (ЕС, Евратом) 2017/46 НА КОМИСИЯТА
   от 10 януари 2017 година
   относно сигурността на комуникационните и информационните системи в Европейската комисия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 249 от него,
   като взе предвид Договора за създаване на Европейската общност за атомна енергия,
   като има предвид, че:

               (1)

               Комуникационните и информационните системи на Комисията представляват неразделна част от функционирането на Комисията и инцидентите, свързани с информационната сигурност, могат да окажат сериозно въздействие върху операциите както на Комисията, така и на трети страни, включително физически лица, стопански субекти и държави членки.

               (2)

               Съществуват редица заплахи, които могат да навредят на поверителността, целостта и наличността на комуникационните и информационните системи на Комисията, и на обработваната в тях информация. Тези инциденти включват аварии, грешки, умишлени атаки и природни събития, като те трябва да бъдат разпознавани като оперативни рискове.

               (3)

               Комуникационните и информационните системи (КИС) трябва да разполагат с ниво на защита, съответстващо на вероятността, въздействието и характера на рисковете, на които те са изложени.

               (4)

               Информационната сигурност в Комисията следва гарантира, че КИС на Комисията осигуряват защита на обработваната с тях информация и функционират както трябва и когато трябва, под контрола на легитимни потребители.

               (5)

               Политиката за информационна сигурност на Комисията следва да бъде прилагана по начин, който съответства на политиките за сигурност в Комисията.

               (6)

               Дирекция „Сигурност“ към Генерална дирекция „Човешки ресурси и сигурност“ носи общата отговорност за сигурността в Комисията под ръководството и отговорността на члена на Комисията, който отговаря за сигурността.

               (7)

               Подходът на Комисията следва да отчита политическите инициативи и законодателството на ЕС по отношение на мрежовата и информационната сигурност, отрасловите стандарти и добри практики, да съответства на приложимото законодателство и да създава условия за оперативно взаимодействие и съвместимост.

               (8)

               Службите на Комисията, които отговарят за комуникационните и информационните системи, следва да разработват и прилагат подходящи мерки, като мерките за информационна сигурност, предназначени за защитата на комуникационните и информационните системи, следва да бъдат координирани във всички звена на Комисията, за да се осигури ефикасност и ефективност.

               (9)

               Правилата и процедурите за достъп до информация в контекста на информационната сигурност, включително управлението на инциденти, свързани с информационната сигурност, следва да бъдат пропорционални на заплахата за Комисията и за нейните служители, да съответстват на принципите, установени в Регламент (ЕО) № 45/2001 на Европейския парламент и на Съвета (1) относно защитата на лицата по отношение на обработката на лични данни от институции и органи на Съюза и за свободното движение на такива данни, и да са съобразени с принципа на професионалната тайна, предвиден в член 339 от ДФЕС.

               (10)

               Политиките и правилата за комуникационните и информационните системи, които обработват класифицирана информация на ЕС (КИЕС), чувствителна некласифицирана информация и некласифицирана информация, трябва изцяло да съответстват на решения (ЕС, Евратом) 2015/443 (2) и (ЕС, Евратом) 2015/444 (3) на Комисията.

               (11)

               Необходимо е Комисията да преразглежда и актуализира разпоредбите относно сигурността на използваните от нея комуникационни и информационни системи.

               (12)

               В тази връзка следва да бъде отменено Решение C(2006) 3602 на Комисията,

         ПРИЕ НАСТОЯЩОТО РЕШЕНИЕ:
   ГЛАВА 1

      ОБЩИ РАЗПОРЕДБИ

   Член 1
   Предмет и област на приложение
   1.   Настоящото решение се прилага за всички комуникационни и информационни системи (КИС), които се притежават, придобиват, управляват или експлоатират от Комисията или от нейно име, и за всяко използване на тези КИС от Комисията.
   2.   Настоящото решение установява основните принципи, цели, организация и отговорности по отношение на сигурността на тези КИС, и по-конкретно за службите на Комисията, които притежават, придобиват, управляват или експлоатират КИС, включително КИС, осигурявани от вътрешен доставчик на информационни услуги. Когато дадена КИС е осигурявана, притежавана, управлявана или експлоатирана от външно лице въз основа на двустранно споразумение или договор с Комисията, условията на споразумението или договора трябва да отговарят на разпоредбите на настоящото решение.
   3.   Настоящото решение се прилага за всички служби и изпълнителни агенции на Комисията. Когато КИС на Комисията се използва от други органи и институции въз основа на двустранно споразумение с Комисията, условията на споразумението трябва да отговарят на разпоредбите на настоящото решение.
   4.   Независимо от специалните разпоредби, отнасящи се до определени групи служители, настоящото решение се прилага към членовете на Комисията, към служителите на Комисията, за които се отнасят Правилникът за длъжностните лица на Европейския съюз („Правилник за длъжностните лица“) и Условията за работа на другите служители на Съюза („УРДСС“) (4), към командированите национални експерти в Комисията („КНЕ“) (5), към външните доставчици на услуги и техните служители, към стажантите и към всяко физическо лице с достъп до КИС, попадащи в приложната област на настоящото решение.
   5.   Настоящото решение се прилага към Европейската служба за борба с измамите (OLAF), доколкото това е съвместимо със законодателството на Съюза и с Решение 1999/352/ЕО, ЕОВС, Евратом на Комисията (6). По-конкретно, възможно е мерките, предвидени в настоящото решение, включително указания, проверки, анкети и равностойни мерки, да не се прилагат към КИС на Службата, когато това не е съвместимо с независимостта на функцията за разследване на Службата и/или с поверителността на информацията, получена от Службата при упражняването на тази функция.
   Член 2
   Дефиниции
   За целите на настоящото решение се прилагат следните дефиниции:

               (1)

               „Лице, което носи отговорност“ е лице, отговарящо за действия, решения и ефективност.

               (2)

               „CERT-EU“ е екипът за незабавно реагиране при компютърни инциденти в институциите и агенциите на ЕС. Мисията му е да подпомага европейските институции в защитата им срещу умишлени и злонамерени атаки, които могат да нарушат целостта на техните информационни активи и да накърнят интересите на ЕС. Обхватът на дейностите на CERT-EU включва предотвратяване, разкриване, реагиране и възстановяване.

               (3)

               „Служба на Комисията“ означава всяка генерална дирекция или служба на Комисията, както и всеки кабинет на член на Комисията.

               (4)

               „Орган по сигурността на Комисията“ се отнася до функцията, установена в Решение (ЕС, Евратом) 2015/444.

               (5)

               „Комуникационна и информационна система“ или „КИС“ означава всяка система, която позволява обработката на информация в електронен вид, включително всички активи, необходими за нейната експлоатация, както и съответните инфраструктурни, организационни, кадрови и информационни ресурси. Тази дефиниция включва бизнес приложения, споделени информационни ресурси, системи, предоставяни от външни доставчици и устройства на крайни потребители.

               (6)

               „Общ управителен съвет“ (ОУС) е орган, осъществяващ вътрешноведомствен управленски надзор на най-високо равнище върху оперативните и административните въпроси в Комисията.

               (7)

               „Отговорник за данни“ е физическото лице, което отговаря за осигуряването на защитата и използването на конкретен масив от данни, обработвани в КИС.

               (8)

               „Набор от данни“ означава определена информация, обслужваща определен бизнес процес или дейност на Комисията.

               (9)

               „Процедура при извънредни ситуации“ означава предварително определен комплекс от методи и отговорности за реагиране на спешни ситуации с оглед недопускането на значително въздействие върху Комисията.

               (10)

               „Политика за информационна сигурност“ означава комплекс от цели по отношение на информационната сигурност, които са или трябва да бъдат установени, прилагани и проверявани. Тази политика включва решения (ЕС, Евратом) 2015/444 и (ЕС, Евратом) 2015/443, но не се ограничава с тях.

               (11)

               „Управителен съвет за информационна сигурност“ (УСИС) е управителният орган, който подпомага Общия управителен съвет по отношение на задачите му, свързани с информационната сигурност.

               (12)

               „Вътрешен доставчик на информационни услуги“ означава служба на Комисията, която предоставя споделени информационни услуги.

               (13)

               „Информационна сигурност“ или „сигурност на КИС“ означава опазването на поверителността, целостта и наличността на КИС и на обработваните от тях данни.

               (14)

               „Насоки за информационна сигурност“ представляват препоръчителни, но доброволно прилагани мерки, които спомагат за поддържането на стандартите за информационна сигурност или служат за референтен източник при липсата на приложим стандарт.

               (15)

               „Инцидент, свързан с информационната сигурност“ означава събитие, което може да има неблагоприятни последици за поверителността, целостта или готовността за работа на КИС.

               (16)

               „Мярка за информационна сигурност“ означава техническа или организационна мярка, насочена към ограничаването на рисковете за информационната сигурност.

               (17)

               „Потребност, свързана с информационната сигурност“ означава точна и недвусмислена дефиниция на равнищата на поверителност, цялост и наличност, свързани с определена информация или информационна система с оглед определянето на необходимото ниво на защита.

               (18)

               „Цел по отношение на информационната сигурност“ означава заявено намерение за противодействие на определени заплахи и/или за изпълнение на определени изисквания или предпоставки по отношение на информационната сигурност.

               (19)

               „План за информационна сигурност“ означава документация на мерките за информационна сигурност, необходими за удовлетворяване на потребностите, свързани с информационната сигурност на дадена КИС.

               (20)

               „Политика за информационна сигурност“ означава комплекс от цели по отношение на информационната сигурност, които са или трябва да бъдат установени, прилагани и проверявани. Тази политика включва настоящото решение и правилата за неговото прилагане.

               (21)

               „Изискване по отношение на информационната сигурност“ означава потребност, свързана с информационната сигурност, която е установена официално по предварително определен ред.

               (22)

               „Риск за информационната сигурност“ означава ефект, който може да бъде предизвикан в КИС от заплаха за информационната сигурност, възползваща се от слабост в системата. В този смисъл, рискът за информационната сигурност се характеризира от два фактора: 1) неопределеност, тоест вероятността заплаха за информационната сигурност да предизвика нежелано събитие и 2) въздействие, тоест последствията, което такова нежелано събитие може да има за КИС.

               (23)

               „Стандарти за информационна сигурност“ означава специфични задължителни мерки за информационна сигурност, които спомагат за прилагането и за поддържането на политиката за информационна сигурност.

               (24)

               „Стратегия за информационна сигурност“ означава комплекс от проекти и дейности, които са предназначени за постигане на целите на Комисията и следва да бъдат установявани, прилагани и проверявани.

               (25)

               „Заплаха за информационната сигурност“ означава фактор, който може да доведе до нежелано събитие, което на свой ред да навреди на КИС. Тези заплахи могат да са неумишлени или умишлени и се характеризират със застрашаващи елементи, потенциални цели и методи за атакуване.

               (26)

               „Локален служител по информатика и сигурност“ или „ЛСИС“ означава служител за връзка по въпросите на информационната сигурност, определен за дадена служба на Комисията.

               (27)

               „Лични данни“, „обработка на лични данни“, „контролиращ орган“ и „система за архивиране на лични данни“ имат същото значение както в Регламент (ЕО) № 45/2001 и по-конкретно в член 2 от него.

               (28)

               „Обработка на информация“ означава всички функции на КИС по отношение на наборите от данни, включително създаване, промяна, показване, съхранение, предаване, изтриване и архивиране на информация. Една КИС може да обработва информация като набор от функционалности, предназначени за потребители, или като информационни услуги за друга КИС.

               (29)

               „Професионална тайна“ означава защитата на стопанска информация, включена в обхвата на професионалната тайна, в частност информация относно предприятия, техните стопански отношения или факторите за ценообразуване в тях, както е посочено в член 339 от ДФЕС.

               (30)

               „Отговорно лице“ означава лице, имащо задължението да извършва действия и взема решения за постигането на необходимите резултати.

               (31)

               „Сигурност в Комисията“ означава сигурността на лица, активи и информация в Комисията и по-конкретно физическата неприкосновеност на лица и активи, целостта, поверителността и наличността на информация и на комуникационни и информационни системи, както и безпрепятственото изпълнение на операциите на Комисията.

               (32)

               „Споделена информационна услуга“ означава услуга, която КИС предоставя на други КИС при обработката на информация.

               (33)

               „Отговорник на система“ е физическо лице, което носи цялостна отговорност за придобиването, разработването, внедряването, изменянето, експлоатацията, обслужването и извеждането от експлоатация на КИС.

               (34)

               „Потребител“ означава всяко физическо лице, което използва функционалност, предоставяна от КИС, независимо дали в Комисията или извън нея.

         Член 3
   Принципи на информационната сигурност в Комисията
   1.   Информационната сигурност в Комисията се основава на принципите на законосъобразност, прозрачност, пропорционалност и отчетност.
   2.   Въпросите, свързани с информационната сигурност, се вземат предвид от самото начало на разработването и внедряването на всички КИС на Комисията. За тази цел Генерална дирекция „Информатика“ и Генерална дирекция „Човешки ресурси и сигурност“ вземат участие в своите области на отговорност.
   3.   Ефективната информационна сигурност гарантира подходящи нива на:

               а)

               Автентичност: гаранция, че информацията е истинска и от добросъвестни източници.

               б)

               Наличност: свойството на един обект да бъде достъпен и използваем по искане на упълномощен субект.

               в)

               Поверителност: информацията не се разкрива на неупълномощени физически лица, субекти или процеси.

               г)

               Цялост: опазване на точността и пълнотата на активите и информацията.

               д)

               Неопровержимост: възможността да се докаже извършването на действие или настъпването на събитие по начин, изключващ отричането на това събитие или действие впоследствие.

               е)

               Защита на личните данни: осигуряване на подходящи предпазни мерки по отношение на личните данни в пълно съответствие с Регламент (ЕО) № 45/2001.

               ж)

               „Професионална тайна“: защитата на информацията, включена в обхвата на професионалната тайна, в частност информация относно предприятия, техните стопански отношения или факторите за ценообразуване в тях, както е посочено в член 339 на ДФЕС.

         4.   Информационната сигурност се основава на процес за управление на риска. Този процес е насочен към установяването на нивата на рисковете за информационната сигурност и към определянето на мерки за сигурност с оглед намаляването на тези рискове до подходящо ниво и при съобразени разходи.
   5.   Всяка КИС се идентифицира, възлага се на отговорник на система и се регистрира в инвентарен опис.
   6.   Изискванията по отношение на информационната сигурност на всяка КИС се определят въз основа на потребностите, свързани със сигурността на самите системи и на обработваната от тях информация. КИС, които предоставят услуги на други КИС, могат да бъдат проектирани така, че да поддържат определени нива на потребности, свързани със сигурността.
   7.   Плановете за информационна сигурност и мерките за информационна сигурност трябва да са пропорционални на потребностите, свързани със сигурността на КИС.
   Процесите, свързани с тези принципи и дейности, се доразвиват в правила за прилагане.
   ГЛАВА 2

      ОРГАНИЗАЦИЯ И ОТГОВОРНОСТИ

   Член 4
   Общ управителен съвет
   Общият управителен съвет поема общата отговорност за цялостното управление на информационната сигурност в Комисията.
   Член 5
   Управителен съвет по информационна сигурност (УСИС)
   1.   УСИС се председателства от заместник генералния секретар, който отговаря за управлението на информационната сигурност в Комисията. Членовете на УСИС представляват всички звена в службите на Комисията, които имат отношение към стопанската дейност, технологиите и сигурността, и включват представители на Генерална дирекция „Информатика“, Генерална дирекция „Човешки ресурси и сигурност“, Генерална дирекция „Бюджет“ и чрез ротация през две години — на четири други служби на Комисията, в които информационната сигурност е от съществено значение за тяхната дейност. За членове на УСИС се определят служители, които заемат висши ръководни длъжности.
   2.   УСИС подпомага Общия управителен съвет в неговите задачи, свързани с информационната сигурност. УСИС поема оперативната отговорност за цялостното управление на информационната сигурност в Комисията.
   3.   УСИС представя политиката за информационна сигурност на Комисията, която я одобрява.
   4.   На всеки две години УСИС извършва преглед и докладва на Общия управителен съвет по въпросите на управлението, както и по проблемите на информационната сигурност, включително за сериозни инциденти, свързани с информационната сигурност.
   5.   УСИС наблюдава и разглежда цялостното изпълнение на настоящото решение и докладва за изпълнението пред Общия управителен съвет.
   6.   По предложение на Генерална дирекция „Информатика“ УСИС разглежда, одобрява и наблюдава изпълнението на актуалната стратегия за информационна сигурност. УСИС докладва за това пред Общия управителен съвет.
   7.   УСИС наблюдава, оценява и контролира ведомствената рамка за третиране на информационния риск и има право при необходимост да издава официални предписания за подобрения.
   Процесите, свързани с тези отговорности и дейности, се доразвиват в правила за прилагане.
   Член 6
   Генерална дирекция „Човешки ресурси и сигурност“
   Генерална дирекция „Човешки ресурси и сигурност“ има следните отговорности по отношение на информационната сигурност. Генералната дирекция:

               1)

               осигурява съгласуваност между политиката за информационна сигурност и политиката на Комисията за сигурност на информацията;

               2)

               установява рамка за разрешаване на използването на криптографски технологии при съхраняването и предаването на информация от КИС;

               3)

               уведомява Генерална дирекция „Информатика“ за специфични заплахи, които могат да окажат значително въздействие върху сигурността на КИС и на обработваните от тях набори от данни;

               4)

               осъществява проверки, свързани с информационната сигурност, за да оцени съответствието на КИС на Комисията с политиката за сигурност, и докладва резултатите на УСИС;

               5)

               установява рамка за разрешаване на достъпа до КИС на Комисията от външни мрежи, включително подходящи правила за сигурност в тази връзка, разработва съответните стандарти и насоки за информационна сигурност в тясно сътрудничество с Генерална дирекция „Информатика“;

               6)

               предлага принципи и правила за използването на КИС от външни доставчици с оглед поддържането на подходящ контрол върху сигурността на информацията;

               7)

               разработва свързаните с член 6 стандарти и насоки за информационна сигурност в тясно сътрудничество с Генерална дирекция „Информатика“.

         Процесите, свързани с тези отговорности и дейности, се доразвиват в правила за прилагане.
   Член 7
   Генерална дирекция „Информатика“
   Генерална дирекция „Информатика“ има следните отговорности във връзка с цялостната информационна сигурност на Комисията. Генералната дирекция:

               1)

               разработва, в тясно сътрудничество с Генерална дирекция „Човешки ресурси и сигурност“, стандарти и насоки за информационна сигурност, с изключение на предвидените в член 6, с оглед осигуряването на съгласуваност между политиката на информационна сигурност и политиката на Комисията за сигурност на информацията, и предлага тези стандарти и насоки на УСИС;

               2)

               оценява методите, процесите и резултатите, свързани с управлението на информационния риск във всички служби на Комисията, и докладва редовно на УСИС;

               3)

               предлага подлежаща на редовно актуализиране стратегия за информационна сигурност за преглед и одобряване от УСИС и за утвърждаване от Общия управителен съвет, а освен това предлага програма за изпълнение на Стратегията за информационна сигурност, включително план за проекти и дейности;

               4)

               наблюдава изпълнението на стратегията на Комисията за информационна сигурност и докладва по този въпрос на УСИС;

               5)

               наблюдава рисковете за информационната сигурност и приложените в КИС мерки за информационна сигурност и докладва редовно по тези въпроси на УСИС;

               6)

               докладва редовно на УСИС относно цялостното изпълнение и спазване на настоящото решение;

               7)

               след съгласуване с Генерална дирекция „Човешки ресурси и сигурност“ изисква от отговорниците на системи да вземат конкретни мерки за информационна сигурност с оглед на ограничаването на рисковете за информационната сигурност на КИС на Комисията;

               8)

               гарантира, че отговорниците на системи и отговорниците за данни разполагат с адекватен списък с услуги за сигурност, предлагани от Генерална дирекция „Информатика“, за да изпълняват своите задължения по отношение на информационната сигурност и за да спазват политиката и стандартите за информационна сигурност;

               9)

               осигурява подходяща документация на отговорниците на системи и отговорниците за данни и при необходимост провежда с тях консултации по мерките за информационна сигурност, внедрени в техните информационни услуги, за да съдейства за спазването на политиката за информационна сигурност и за да подпомага отговорниците на системи в дейностите им по управление на риска;

               10)

               организира редовни срещи на мрежата от ЛСИС и подпомага ЛСИС в изпълнението на техните задължения;

               11)

               установява потребностите от обучение и координира програмите за обучение по информационна сигурност в сътрудничество със службите на Комисията, и разработва, изпълнява и координира разяснителни кампании в областта на информационната сигурност в тясно сътрудничество с Генерална дирекция „Човешки ресурси“;

               12)

               взема необходимите мерки с оглед на това отговорниците на системи, отговорниците за данни и другите служители със задължения в областта на информационната сигурност да бъдат запознати с политиката за информационна сигурност;

               13)

               информира Генерална дирекция „Човешки ресурси и сигурност“ относно конкретни заплахи и инциденти, свързани с информационната сигурност, както и за отклоненията от политиката за информационна сигурност на Комисията, съобщени от отговорниците на системи, които могат да окажат значително въздействие върху сигурността в Комисията;

               14)

               във връзка с функцията си на вътрешен доставчик на информационни услуги, предоставя на Комисията каталог на споделените информационни услуги, които осигуряват определени нива на сигурност. Това се осъществява чрез систематично оценяване, управление и наблюдение на рисковете за информационната сигурност с оглед прилагането на мерки за сигурност, насочени към постигането на определеното ниво на сигурност.

         Свързаните процеси и по-конкретни отговорности се доразвиват в правила за прилагане.
   Член 8
   Служби на Комисията
   Във връзка с информационната сигурност в своята служба, всеки ръководител на служба на Комисията:

               1)

               назначава официално отговорник на система за всяка отделна КИС и нейната информационна сигурност, който може да е щатен или срочно нает служител, и отговорник за данни по отношение на всеки набор от данни, обработван в КИС, като този отговорник следва да е служител на административното звено, което е администратор на лични данни за наборите от данни, обхванати от Регламент (ЕО) № 45/2001;

               2)

               определя официално локален служител по информатика и сигурност (ЛСИС), който е в състояние да изпълнява задълженията независимо от отговорниците на системи и отговорниците за данни. Един ЛСИС може да бъде определен за една или повече служби на Комисията;

               3)

               осигурява изготвянето и изпълнението на оценки на рисковете за информационната сигурност и планове за информационна сигурност;

               4)

               осигурява редовното докладване на обобщения на рисковете и мерките за информационна сигурност на Генерална дирекция „Информатика“;

               5)

               осигурява, със съдействието на Генерална дирекция „Информатика“, наличието на подходящи процеси, процедури и средства за ефективно разкриване, докладване и преодоляване на инциденти, свързани със сигурността на техните КИС;

               6)

               стартира процедура при извънредни ситуации в случай на извънредни ситуации, свързани с информационната сигурност;

               7)

               носи пълна отговорност за информационната сигурност, включително за задълженията на отговорниците на системи и отговорниците за данни;

               8)

               отговаря за рисковете, свързани с КИС и с наборите от данни в службата;

               9)

               решава евентуалните разногласия между отговорници за данни и отговорници на системи, а при невъзможност за намиране на решение представя въпроса за решаване от УСИС;

               10)

               осигурява изпълнението на плановете и мерките за информационна сигурност, както и обхващането на рисковете по подходящ начин;

         Процесите, свързани с тези отговорности и дейности, се доразвиват в правила за прилагане.
   Член 9
   Отговорници на системи
   1.   Отговорникът на система отговаря за информационната сигурност на КИС и докладва на ръководителя на службата на Комисията.
   2.   Във връзка с информационната сигурност, отговорникът на система:

               а)

               осигурява съответствието на КИС с политиката за информационната сигурност;

               б)

               осигурява точното регистриране на КИС в съответния инвентарен опис;

               в)

               извършва оценка на рисковете за информационната сигурност и определя потребностите по отношение на информационната сигурност за всяка КИС във взаимодействие с отговорниците за данни и в консултация с Генерална дирекция „Информатика“;

               г)

               изготвя план за сигурност, включващ по целесъобразност данни за оценените рискове и допълнителни мерки за сигурност, ако са необходими;

               д)

               прилага подходящи мерки за информационна сигурност, които са пропорционални на установените рискове за информационната сигурност и изпълнява препоръките, утвърдени от УСИС;

               е)

               установява всички зависимости от други КИС или от споделени информационни услуги и прилага по целесъобразност мерки за сигурност съобразно нивата на сигурност, предлагани от тези КИС или споделени информационни услуги;

               ж)

               управлява и наблюдава рисковете за информационната сигурност;

               з)

               докладва редовно на ръководителя на службата на Комисията за профила на риска за информационната сигурност на съответните КИС и докладва на Генерална дирекция „Информатика“ за свързаните рискове, дейностите по управление на риска и предприетите мерки за сигурност;

               и)

               провежда консултации с ЛСИС на съответните служби на Комисията по аспекти на информационната сигурност;

               й)

               издава указания за потребителите относно използването на КИС и свързаните данни, както и за отговорностите на потребителите, отнасящи се до КИС;

               к)

               иска одобрение от Генерална дирекция „Човешки ресурси и сигурност“, в качеството ѝ на орган за криптографско одобрение, за всяка КИС, която използва криптографска технология;

               л)

               провежда предварителни консултации с органа по сигурността в Комисията относно всяка система, която обработва класифицирана информация на ЕС;

               м)

               осигурява съхраняването на резервни копия от кодовете за декриптиране в строго ограничен потребителски профил. Възстановяването на криптирани данни се извършва само с разрешение, предоставено в съответствие с рамката, определена от Генерална дирекция „Човешки ресурси и сигурност“;

               н)

               спазва указанията от съответните администратори на лични данни относно защитата на лични данни и прилагането на правилата за защита на данните във връзка със сигурността на обработката;

               о)

               уведомява Генерална дирекция „Информатика“ за всички отклонения от политиката на Комисията за информационна сигурност, включително съответните мотиви;

               п)

               докладва на ръководителя на службата на Комисията за всички неуредени разногласия между отговорника за данните и отговорника на системата, съобщава своевременно и адекватно инцидентите, свързани с информационната сигурност, на съответните заинтересовани страни по степен на сериозност, както е предвидено в член 15;

               р)

               за системите, осигурявани от външни доставчици, осигурява включването на подходящи разпоредби за информационна сигурност в договорите с външните доставчици, както и докладването в съответствие с член 15 на инцидентите, свързани с информационната сигурност и възникнали в тези системи;

               с)

               за КИС, които предоставят споделени информационни услуги, осигурява предоставянето и ясното документиране на определено ниво на сигурност, както и прилагането на мерки за сигурност за тези КИС с оглед достигането на определеното ниво на сигурност.

         3.   Отговорниците на системи могат да делегират изцяло или частично своите задачи, свързани с информационната сигурност, но продължават да носят отговорност за информационната сигурност на своите КИС.
   Процесите, свързани с тези отговорности и дейности, се доразвиват в правила за прилагане.
   Член 10
   Отговорници за данни
   1.   Отговорникът за данни отговаря за информационната сигурност на конкретния набор от данни пред ръководителя на службата на Комисията и носи отговорност за поверителността, целостта и наличността на набора от данни.
   2.   Във връзка с този набор от данни, отговорникът за данни:

               а)

               осигурява правилното класифициране на всички данни, за които носи отговорност, в съответствие с решения (ЕС, Евратом) 2015/443 и (ЕС, Евратом) 2015/444;

               б)

               определя потребностите, свързани с информационната сигурност, и информира съответните отговорници на системи за тези потребности;

               в)

               участва в оценките на риска за КИС;

               г)

               докладва на ръководителя на службата на Комисията за всички неуредени разногласия между отговорника за данните и отговорника на системата;

               д)

               съобщава инцидентите, свързани с информационната сигурност, в съответствие с предвиденото в член 15.

         3.   Отговорниците за данни могат официално да делегират изцяло или частично своите задачи, свързани с информационната сигурност, но запазват своите отговорности по настоящия член.
   Процесите, свързани с тези отговорности и дейности, се доразвиват в правила за прилагане.
   Член 11
   Локален служител по информатика и сигурност (ЛСОС)
   Във връзка с информационната сигурност, ЛСОС:

               а)

               активно набелязва и информира отговорниците на системи, отговорниците за данни и на останалите служители, имащи задължения по отношение на информационната сигурност в службата или службите на Комисията, относно политиката за информационна сигурност;

               б)

               осъществява връзка по въпроси, свързани с информационната сигурност в службата или службите на Комисията с Генерална дирекция „Информатика“ като част от мрежата на ЛСОС;

               в)

               участва в редовните срещи на всички ЛСОС;

               г)

               поддържа общ поглед върху процеса за управление на риска за сигурността на информацията и върху разработването и изпълнението на планове за сигурност на системите за информация;

               д)

               съветва отговорниците за данни, отговорниците на системи и ръководителите на служби в Комисията по въпроси, свързани с информационната сигурност;

               е)

               сътрудничи с Генерална дирекция „Информатика“ за разпространяването на добри практики в областта на информационната сигурност и предлага конкретни разяснителни и обучителни програми;

               ж)

               докладва по въпросите на информационната сигурност, посочва недостатъците и възможностите за подобрения пред ръководителя на съответната служба на Комисията.

         Процесите, свързани с тези отговорности и дейности, се доразвиват в правила за прилагане.
   Член 12
   Потребители
   1.   Във връзка с информационната сигурност потребителите:

               а)

               изпълняват политиката за информационна сигурност и указанията за използването на КИС, дадени от отговорника на системата.

               б)

               съобщават за инцидентите, свързани с информационната сигурност, в съответствие с предвиденото в член 15.

         2.   Използването на КИС на Комисията в нарушение на политиката за информационна сигурност или на указанията, дадени от отговорника на системата, може да е основание за образуване на дисциплинарна процедура.
   Процесите, свързани с тези отговорности и дейности, се доразвиват в правила за прилагане.
   ГЛАВА 3

      ИЗИСКВАНИЯ И ЗАДЪЛЖЕНИЯ, СВЪРЗАНИ СЪС СИГУРНОСТТА

   Член 13
   Прилагане на настоящото решение
   1.   Правилата за прилагане в член 6 и съответните стандарти и насоки се приемат въз основа на решение на Комисията за оправомощаване на члена на Комисията, който отговаря за въпросите, свързани със сигурността.
   2.   Всички останали правила за прилагане във връзка с настоящото решение и съответните стандарти и насоки за информационна сигурност се приемат въз основа на решение на Комисията за оправомощаване на члена на Комисията, който отговаря за информатиката.
   3.   УСИС одобрява правилата за прилагане, стандартите и насоките, упоменати в параграфи 1 и 2 по-горе преди тяхното приемане.
   Член 14
   Задължително спазване
   1.   Разпоредбите, предвидени в политиката и стандартите за информационна сигурност, се спазват задължително.
   2.   Неспазването на политиката и на стандартите за информационна сигурност може да стане основание за прилагане на дисциплинарни мерки в съответствие с Договорите, Правилника за длъжностните лица и Условията за работа на другите служители на Европейския съюз, за налагане на санкции по договори и/или за образуване на съдебни производства по съответното национално законодателство.
   3.   Генерална дирекция „Информатика“ се уведомява за всички отклонения от политиката за информационна сигурност.
   4.   Ако по преценка на УСИС съществува постоянен неприемлив риск за определена КИС на Комисията, Генерална дирекция „Информатика“ предлага, в сътрудничество с отговорника на системата, мерки за ограничаване на риска, които УСИС трябва да одобри. Тези мерки могат да включват усилено наблюдение и докладване, въвеждане на ограничения върху услуга и изключване.
   5.   При необходимост УСИС осигурява налагането на одобрените ограничаващи риска мерки. УСИС може да препоръча на генералния директор на Генерална дирекция „Човешки ресурси и сигурност“ да образува административно разследване. Генерална дирекция „Информатика“ докладва на УСИС за всички случаи, в които са наложени ограничаващи риска мерки.
   Процесите, свързани с тези отговорности и дейности, се доразвиват в правила за прилагане.
   Член 15
   Управление на инциденти, свързани с информационната сигурност
   1.   Генерална дирекция „Информатика“ отговаря за осигуряването на основния оперативен капацитет за реагиране на инциденти, свързани с информационната сигурност в Европейската комисия.
   2.   В качеството си на заинтересована страна, която участва в реагирането на инциденти, свързани с информационната сигурност, Генерална дирекция „Човешки ресурси и сигурност“:

               а)

               има право да достъп до обобщена информация за всички регистрирани инциденти и до пълните им записи при поискване;

               б)

               участва в групи за управление на кризи при инциденти, свързани с информационната сигурност, и в процедурите при спешни ситуации, свързани с информационната сигурност;

               в)

               отговаря за взаимоотношенията с правоприлагащите и разузнавателните служби;

               г)

               извършва криминологични анализи във връзка с киберсигурността в съответствие с член 11 от Решение (ЕС, Евратом) 2015/443;

               д)

               приема решения относно необходимостта от образуване на официални разследвания;

               е)

               уведомява Генерална дирекция „Информатика“ за всички инциденти, свързани с информационната сигурност, които могат да представляват риск за други КИС.

         3.   Генерална дирекция „Информатика“ и Генерална дирекция „Човешки ресурси и сигурност“ поддържат редовна комуникация за обмен на информация и за координиране на управлението на инциденти, свързани със сигурността, по-конкретно на всеки инцидент, свързан с информационната сигурност, за който може да се изисква официално разследване.
   4.   Екипът за незабавно реагиране при компютърни инциденти за институциите, службите и агенциите на ЕС (CERT-EU) може да бъде привлечен за съдействие в процеса на управление на инциденти по целесъобразност, както и за споделяне на знания с други институции и агенции на ЕС, които е вероятно да бъдат засегнати.
   5.   Отговорниците на системи, засегнати от инцидент, свързан с информационната сигурност:

               а)

               уведомяват незабавно съответните ръководители на служби на Комисията, Генерална дирекция „Информатика“, Генерална дирекция „Човешки ресурси“, ЛСИС и по целесъобразност отговорника за данните относно всички важни инциденти, свързани с информационната сигурност, особено тези, в които е нарушена поверителността на данните;

               б)

               съдействат и следват указанията на съответните органи на Комисията относно съобщаването, реакцията и отстраняването на последствията от инцидента.

         6.   Потребителите своевременно докладват всички реални или предполагаеми инциденти, свързани с информационната сигурност, на съответната служба за ИТ поддръжка.
   7.   Отговорниците за данни своевременно докладват за всички реални или предполагаеми инциденти, свързани с информационната сигурност, на съответния екип за реагиране на инциденти, свързани с информационната сигурност.
   8.   Генерална дирекция „Информатика“, с подкрепата на всички участващи заинтересовани страни, отговаря за управлението на всеки инцидент, свързан с информационната сигурност, регистриран във връзка с КИС на Комисията, които не се осигуряват от външни доставчици.
   9.   За инцидентите, свързани с информационната сигурност, Генерална дирекция „Информатика“ информира засегнатите служби на Комисията, съответните ЛСИС и по целесъобразност CERT-EU на принципа „необходимост да се знае“.
   10.   Генерална дирекция „Информатика“ редовно докладва на УСИС относно сериозни инциденти, свързани с информационната сигурност, които засягат КИС на Комисията.
   11.   При поискване съответните ЛСИС получават достъп до записите на инциденти, свързани с информационната сигурност, които засягат КИС на съответната служба на Комисията.
   12.   В случай на сериозен инцидент, свързан с информационната сигурност, Генерална дирекция „Информатика“ изпълнява функциите на звено за контакт по управлението на кризисни ситуации, като координира групите за управление на кризи при инциденти, свързани с информационната сигурност.
   13.   В случай на извънредна ситуация, Генералният директор на Генерална дирекция „Информатика“ може да вземе решение за стартиране на процедура при извънредни ситуации, свързани с информационната сигурност. Генерална дирекция „Информатика“ разработва процедури при извънредни ситуации, които се одобряват от УСИС.
   14.   Генерална дирекция „Информатика“ докладва за изпълнението на процедурите при извънредни ситуации на УСИС и на ръководителите на засегнатите служби на Комисията.
   Процесите, свързани с тези отговорности и дейности, се доразвиват в правила за прилагане.
   ГЛАВА 4

      ЗАКЛЮЧИТЕЛНИ РАЗПОРЕДБИ

   Член 16
   Прозрачност
   Настоящото решение се довежда до вниманието на служителите на Комисията и на всички лица, за които то се прилага, и се публикува в Официалния вестник на Европейския съюз.
   Член 17
   Връзка с други актове
   Разпоредбите на настоящото решение не засягат Решение (ЕС, Евратом) 2015/443, Решение (ЕС, Евратом) 2015/444, Регламент (ЕО) № 45/2001, Регламент (ЕО) № 1049/2001 на Европейския парламент и на Съвета (7), Решение 2002/47/ЕО, ЕОВС, Евратом на Комисията (8), Регламент (ЕС, Евратом) № 883/2013 на Европейския парламент и на Съвета (9), Решение 1999/352/ЕО, ЕОВС, Евратом.
   Член 18
   Отмяна на предходни актове и преходни мерки
   Решение C(2006) 3602 от 16 август 2006 г. се отменя.
   Доколкото не противоречат на настоящото решение, правилата за прилагане и стандартите за информационна сигурност, приети въз основа на член 10 от Решение C(2006) 3602, остават в сила до заместването им с правилата за прилагане и стандартите, които следва да бъдат приети по член 13 от настоящото решение. Позоваванията на член 10 от Решение C(2006) 3602 се считат за позовавания на член 13 от настоящото решение.
   Член 19
   Влизане в сила
   Настоящото решение влиза в сила на двадесетия ден след датата на публикуването му в Официален вестник на Европейския съюз.

      Съставено в Брюксел на 10 януари 2017 година.

            За Комисията

            Председател

         Jean-Claude JUNCKER

      (1)  Регламент (ЕО) № 45/2001 на Европейския парламент и на Съвета от 18 декември 2000 година относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (2)  Решение (ЕС, Евратом) 2015/443 на Комисията от 13 март 2015 година относно сигурността в Комисията (ОВ L 72, 17.3.2015 г., стр. 41).

      (3)  Решение (ЕС, Евратом) 2015/444 на Комисията от 13 март 2015 година относно правилата за сигурност за защита на класифицираната информация на EC (ОВ L 72, 17.3.2015 г., стр. 53).

      (4)  Установени с Решение (ЕИО, Евратом, ЕОВС) № 259/68 на Съвета (ОВ L 56, 4.3.1968 г., стр. 1.)

      (5)  Решение на Комисията от 12 ноември 2008 година относно правилата, приложими към командированите национални експерти и националните експерти на обучение към службите на Комисията (C(2008) 6866 final).

      (6)  Решение 1999/352/ЕО, ЕОВС, Евратом на Комисията от 28 април 1999 година за създаване на Европейска служба за борба с измамите (OLAF) (ОВ L 136, 31.5.1999 г., стр. 20).

      (7)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, 31.5.2001 г., стр. 43).

      (8)  Решение 2002/47/ЕО, ЕОВС, Евратом на Комисията от 23 януари 2002 година за изменение на нейния процедурен правилник (ОВ L 21, 24.1.2002 г., стр. 23).

      (9)  Регламент (ЕС, Евратом) № 883/2013 на Европейския парламент и на Съвета от 11 септември 2013 година относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013 г., стр. 1).


title: 2014/46/ЕС: Решение на Съвета от 28 януари 2014 година за назначаване на трима заместник-членове от Обединеното кралство в Комитета на регионите

text:
               30.1.2014

               BG

               Официален вестник на Европейския съюз

               L 27/59

         РЕШЕНИЕ НА СЪВЕТА
   от 28 януари 2014 година
   за назначаване на трима заместник-членове от Обединеното кралство в Комитета на регионите
   (2014/46/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Обединеното кралство,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-жа Kathy POLLARD, г-жа Mary ROBINSON и г-жа Sharon TAYLOR се освободиха три места за заместник-членове на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се за заместник-членове в Комитета на регионите за остатъка от мандата, а именно до 25 януари 2015 г.:

               —

               г-жа Sherma BATSON, Councillor, Stevenage Borough Council,

               —

               г-жа Gillian FORD, Councillor, London Borough of Havering,

               —

               г-жа Kathy POLLARD, Councillor, Babergh District Council.

         Член 2
   Настоящото решение влиза в сила в деня на приемането му.

      Съставено в Брюксел на 28 януари 2014 година.

            За Съвета

            Председател

         G. STOURNARAS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение 2008/666/ОВППС на Съвета от 24 юли 2008 година за сключване на Споразумение между Европейския съюз и Конфедерация Швейцария относно участието на Конфедерация Швейцария в мисията на Европейския съюз в областта на върховенството на закона в Косово, EULEX KOSOVO

text:
               13.8.2008

               BG

               Официален вестник на Европейския съюз

               L 217/23

         РЕШЕНИЕ 2008/666/ОВППС НА СЪВЕТА
   от 24 юли 2008 година
   за сключване на Споразумение между Европейския съюз и Конфедерация Швейцария относно участието на Конфедерация Швейцария в мисията на Европейския съюз в областта на върховенството на закона в Косово, EULEX KOSOVO
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 24 от него,
   като взе предвид препоръката на председателството,
   като има предвид, че:

               (1)

               На 4 февруари 2008 г. Съветът прие Съвместно действие 2008/124/ОВППС относно мисията на Европейския съюз в областта на върховенството на закона в Косово (EULEX KOSOVO) (1).

               (2)

               Член 13, параграф 4 от посоченото съвместно действие предвижда подробните договорености относно участието на трети държави да бъдат установени в споразумение, сключено в съответствие с член 24 от Договора за Европейския съюз.

               (3)

               На 13 декември 2004 г. Съветът упълномощи председателството, подпомагано при необходимост от генералния секретар/върховен представител, в случай на бъдещи граждански операции на ЕС по управление на кризи, да започва преговори с трети държави с оглед сключването на споразумение въз основа на типово споразумение между Европейския съюз и трета държава относно участието на третата държава в гражданска операция на Европейския съюз по управление на кризи. Въз основа на това председателството договори споразумение с Конфедерация Швейцария относно участието на Конфедерация Швейцария в мисията на Европейския съюз в областта на върховенството на закона в Косово, EULEX KOSOVO.

               (4)

               Споразумението следва да бъде одобрено,

         РЕШИ:
   Член 1
   Одобрява от името на Европейския съюз Споразумението между Европейския съюз и Конфедерация Швейцария относно участието на Конфедерация Швейцария в мисията на Европейския съюз в областта на върховенството на закона в Косово, EULEX KOSOVO.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето/а, упълномощен/и да подпише/ат споразумението, което да обвърже Европейския съюз.
   Член 3
   Настоящото решение поражда действие от датата на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 24 юли 2008 година.

            За Съвета

            Председател

         B. HORTEFEUX

      (1)  ОВ L 42, 16.2.2008 г., стр. 92.
    ---documentbreak---

               13.8.2008

               BG

               Официален вестник на Европейския съюз

               L 217/24

         СПОРАЗУМЕНИЕ
   между Европейския съюз и Конфедерация Швейцария относно участието на Конфедерация Швейцария в мисията на Европейския съюз в областта на върховенството на закона в Косово, EULEX KOSOVO
   ЕВРОПЕЙСКИЯТ СЪЮЗ (ЕС),
   от една страна, и
   КОНФЕДЕРАЦИЯ ШВЕЙЦАРИЯ,
   от друга страна,
   наричани по-долу „страните“,
   КАТО ВЗЕХА ПРЕДВИД:
   приетото от Съвета на Европейския съюз Съвместно действие 2008/124/ОВППС от 4 февруари 2008 г. относно мисията на Европейския съюз в областта на върховенството на закона в Косово, EULEX KOSOVO,
   поканата към Конфедерация Швейцария да участва в мисията на Европейския съюз в областта на върховенството на закона в Косово, EULEX KOSOVO,
   успешното приключване на процеса на формиране на силите и препоръката на командващия гражданските операции на ЕС и на Комитета по граждански аспекти на управлението на кризи да бъде одобрено участието на Конфедерация Швейцария в ръководената от ЕС операция,
   Решение EULEX/2/2008 на Комитета по политика и сигурност от 22 април 2008 г. за приемане на приноса на Конфедерация Швейцария към мисията на Европейския съюз в областта на върховенството на закона в Косово, EULEX KOSOVO,
   СЕ СПОРАЗУМЯХА ЗА СЛЕДНОТО:
   Член 1
   Участие в операцията
   1.   Конфедерация Швейцария се присъединява към Съвместно действие 2008/124/ОВППС от 4 февруари 2008 г. относно мисията на Европейския съюз в областта на върховенството на закона в Косово, EULEX KOSOVO (наричана по-долу „EULEX KOSOVO“), както и към всяко съвместно действие или решение, с което Съветът на Европейския съюз реши да продължи EULEX KOSOVO в съответствие с разпоредбите на настоящото споразумение и всички необходими договорености за изпълнението му.
   2.   Приносът на Конфедерация Швейцария към EULEX KOSOVO не засяга автономността на Европейския съюз за вземане на решения.
   3.   Конфедерация Швейцария прави необходимото нейният личен състав, участващ в EULEX KOSOVO, да поеме изпълнението на мисията си в съответствие със:

               —

               Съвместно действие 2008/124/ОВППС относно мисията на Европейския съюз в областта на върховенството на закона в Косово, EULEX KOSOVO, и възможните му последващи изменения;

               —

               оперативния план;

               —

               мерките за изпълнение.

         4.   Командированият от Конфедерация Швейцария в EULEX KOSOVO личен състав изпълнява задълженията си и действа изцяло в интерес на EULEX KOSOVO.
   5.   Конфедерация Швейцария своевременно информира командващия гражданските операции на ЕС и ръководителя на мисията EULEX KOSOVO (наричан по-долу „ръководителя на мисията“) относно всяка промяна в приноса ѝ към EULEX KOSOVO.
   6.   Командированият в EULEX KOSOVO личен състав преминава медицински преглед, ваксиниране и получава медицинско удостоверение за физическа годност за изпълнение на службата от компетентен орган от Конфедерация Швейцария. Командированият в EULEX KOSOVO личен състав представя копие от това удостоверение.
   Член 2
   Статут на личния състав
   1.   Статутът на личния състав, командирован от Конфедерация Швейцария в EULEX KOSOVO, се урежда от разпоредбите относно статута на мисията, съгласно предвиденото в член 10, параграф 1 от Съвместно действие 2008/124/ОВППС от 4 февруари 2008 г. относно мисията на Европейския съюз в областта на върховенството на закона в Косово, EULEX KOSOVO.
   2.   Статутът на личния състав, командирован в главния щаб или в командните звена извън Косово, се урежда от договореностите между съответните главен щаб и командни звена и Конфедерация Швейцария.
   3.   Без да се засяга посоченото в параграф 1 от настоящия член споразумение относно статута на мисията, ако е налице такова, Конфедерация Швейцария упражнява юрисдикция над личния си състав, участващ в EULEX KOSOVO.
   4.   Конфедерация Швейцария отговаря по всеки иск, свързан с участието в EULEX KOSOVO, от или относно член на нейния личен състав. Конфедерация Швейцария отговаря за предприемане на всяко действие, по-специално от правно или дисциплинарно естество, срещу член на личния ѝ състав, в съответствие с нейните законови и подзаконови разпоредби.
   5.   Конфедерация Швейцария се ангажира да направи декларация по отношение на отказа си от искове срещу всяка държава, която участва в EULEX KOSOVO, при подписването на настоящото споразумение. Образец на такава декларация е приложен към настоящото споразумение.
   6.   Държавите-членки на Европейския съюз се ангажират да направят декларация по отношение на отказа си от искове, свързани с участието на Конфедерация Швейцария в EULEX KOSOVO, при подписването на настоящото споразумение. Образец на такава декларация е приложен към настоящото споразумение.
   Член 3
   Класифицирана информация
   1.   Конфедерация Швейцария взема подходящи мерки, за да гарантира опазването на класифицираната информация на ЕС съгласно разпоредбите на Съвета на Европейския съюз относно сигурността, които се съдържат в Решение 2001/264/ЕО на Съвета от 19 март 2001 г., както и в съответствие с допълнителните насоки, издавани от компетентни органи, включително от ръководителя на мисията.
   2.   Когато ЕС и Конфедерация Швейцария сключат споразумение относно процедурите за сигурност при обмена на класифицирана информация, разпоредбите на това споразумение се прилагат в контекста на EULEX KOSOVO.
   Член 4
   Командна верига
   1.   Целият личен състав, участващ в EULEX KOSOVO, остава под пълното командване на своите национални органи.
   2.   Националните органи предават оперативния контрол на командващия гражданските операции, който осъществява командването и контрола на стратегическо ниво.
   3.   Ръководителят на мисията носи отговорност и осъществява командването и контрола на EULEX KOSOVO в хода на операциите.
   4.   Ръководителят на мисията осъществява командването и контрола на личния състав, екипите и звената на участващите държави, възложени му от командващия гражданските операции, и носи административна и логистична отговорност, включително за предоставените на разположение на EULEX KOSOVO активи, ресурси и информация.
   5.   Конфедерация Швейцария има същите права и задължения по отношение на текущото управление на операцията като участващите в нея държави-членки на Европейския съюз, в съответствие с правните инструменти, посочени в член 1, параграф 1 от настоящото споразумение.
   6.   Ръководителят на мисията отговаря за дисциплинарния контрол над личния състав на EULEX KOSOVO. Когато е необходимо, дисциплинарно действие се предприема от съответния национален орган.
   7.   Конфедерация Швейцария определя ръководителя на националния контингент (РНК), който представлява националния контингент в EULEX KOSOVO. РНК докладва на ръководителя на мисията по въпроси от национален характер и отговаря за ежедневната дисциплина на контингента.
   8.   Решението за прекратяване на операцията се взема от Европейския съюз след консултация с Конфедерация Швейцария, при условие че Конфедерация Швейцария все още има принос към EULEX KOSOVO към датата на прекратяване на операцията.
   Член 5
   Финансови аспекти
   1.   Конфедерация Швейцария поема всички разходи, свързани с участието ѝ в операцията, с изключение на разходите, които са предмет на общо финансиране, както е посочено в оперативния бюджет на операцията.
   2.   В случай на смърт, телесна повреда, загуба или вреда, нанесени на местното население или на юридически лица на територията, където се провежда операцията, Конфедерация Швейцария, когато бъде установена нейната отговорност, изплаща обезщетения съгласно предвидените условия в споразумението относно статута на мисията, ако са налице, както е посочено в член 2, параграф 1 от настоящото споразумение.
   Член 6
   Договорености за изпълнение на споразумението
   Всички необходими технически и административни договорености с оглед изпълнението на настоящото споразумение се сключват между генералния секретар на Съвета на Европейския съюз/върховен представител по общата външна политика и политика на сигурност и съответните органи на Конфедерация Швейцария.
   Член 7
   Неспазване
   В случай че една от страните не спази задълженията си, установени в предходните членове, другата страна има право да прекрати настоящото споразумение с едномесечно предизвестие.
   Член 8
   Уреждане на спорове
   Споровете относно тълкуването или прилагането на настоящото споразумение се уреждат по дипломатически път между страните.
   Член 9
   Влизане в сила
   1.   Настоящото споразумение влиза в сила на първия ден от първия месец след като страните са се нотифицирали взаимно за приключването на необходимите за тази цел вътрешни процедури.
   2.   Настоящото споразумение се прилага временно от датата на подписването му.
   3.   Настоящото споразумение остава в сила за срока на участие на Конфедерация Швейцария в операцията.

      Съставено в Брюксел на 29 юли 2008 година.

            За Европейския съюз

            За Конфедерация Швейцария

   ПРИЛОЖЕНИЕ
   ДЕКЛАРАЦИИ
   Декларация на държавите-членки на ЕС
   Държавите-членки на ЕС, които прилагат Съвместно действие 2008/124/ОВППС на ЕС относно мисията на Европейския съюз в областта на върховенството на закона в Косово, EULEX KOSOVO, ще полагат усилия, доколкото позволяват техните вътрешни правни системи, да се откажат доколкото е възможно от искове срещу Конфедерация Швейцария за телесна повреда или смърт на членове на техния личен състав или за вреди или загуби на всякакви притежавани от тях и използвани от EULEX KOSOVO активи, ако подобна телесна повреда, смърт, вреда или загуба е причинена от личния състав на Конфедерация Швейцария при изпълнение на неговите задължения във връзка с EULEX KOSOVO, освен в случаи на груба небрежност или умишлено неправомерно поведение, или ако произтича от използването на всякакви активи, собственост на Конфедерация Швейцария, при условие че активите са били използвани във връзка с операцията, освен в случаи на груба небрежност или умишлено неправомерно поведение от страна на личния състав на EULEX KOSOVO от Конфедерация Швейцария, който използва тези активи.
   Декларация на Конфедерация Швейцария
   Като участник в мисията на Европейския съюз в областта на върховенството на закона в Косово, EULEX KOSOVO, установена със Съвместно действие 2008/124/ОВППС на ЕС, Конфедерация Швейцария ще полага усилия, доколкото позволява вътрешната ѝ правна система, да се откаже доколкото е възможно от искове срещу която и да е друга участваща в EULEX KOSOVO държава за телесна повреда или смърт на членове на нейния личен състав или за вреди или загуби на всякакви притежавани от нея и използвани от EULEX KOSOVO активи, ако подобна телесна повреда, смърт, вреда или загуба е причинена от личния състав при изпълнение на задълженията му във връзка с EULEX KOSOVO, освен в случаите на груба небрежност или умишлено неправомерно поведение, или ако произтича от използването на всякакви активи, притежавани от участващите в EULEX KOSOVO държави, при условие че активите са били използвани във връзка с операцията, освен в случаите на груба небрежност или умишлено неправомерно поведение от страна на личния състав на EULEX KOSOVO, използващ тези активи.


title: Решение (ЕС) 2015/904 на Съвета от 17 декември 2014 година за подписване от името на Европейския съюз и временно прилагане на Протокол към Евро-средиземноморското споразумение за асоцииране между Европейската общност и нейните държави-членки, от една страна, и Алжирската демократична народна република, от друга страна, относно Рамково споразумение между Европейския съюз и Алжирската демократична народна република за общите принципи на участие на Алжирската демократична народна република в програми на Съюза

text:
               13.6.2015

               BG

               Официален вестник на Европейския съюз

               L 148/1

         РЕШЕНИЕ (ЕС) 2015/904 НА СЪВЕТА
   от 17 декември 2014 година
   за подписване от името на Европейския съюз и временно прилагане на Протокол към Евро-средиземноморското споразумение за асоцииране между Европейската общност и нейните държави-членки, от една страна, и Алжирската демократична народна република, от друга страна, относно Рамково споразумение между Европейския съюз и Алжирската демократична народна република за общите принципи на участие на Алжирската демократична народна република в програми на Съюза
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 212 във връзка с член 218, параграфи 5 и 7 от него,
   като взе предвид предложението на Европейската комисия,
   като има предвид, че:

               (1)

               На 18 юни 2007 г. Съветът упълномощи Комисията да договори Протокол към Евро-средиземноморското споразумение за асоцииране между Европейската общност и нейните държави-членки, от една страна, и Алжирската демократична народна република, от друга страна (1), относно Рамково споразумение между Европейския съюз и Алжирската демократична народна република за общите принципи на участие на Алжирската демократична народна република в програми на Съюза („протоколът“).

               (2)

               Преговорите приключиха успешно.

               (3)

               Целта на протокола е да се определят финансовите и техническите правила, които да дадат възможност на Алжирската демократична народна република да участва в някои програми на Съюза. Хоризонталната рамка, създадена с протокола, представлява икономическа, финансова и техническа мярка за сътрудничество, която дава достъп до помощ, по-специално до финансова помощ, която се предоставя от Съюза по линия на програмите на Съюза. Тази рамка се прилага само по отношение на тези програми на Съюза, за които в съответните правни актове за създаването им е предвидена възможност за участието на Алжирската демократична народна република. Ето защо подписването и временното прилагане на протокола не предполагат упражняване на правомощия по различните секторни политики, провеждани с помощта на програмите, които правомощия се упражняват при установяването на програмите.

               (4)

               Протоколът следва да бъде подписан от името на Съюза и да се прилага временно до приключване на процедурите, необходими за сключването му,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Протокола към Евро-средиземноморското споразумение за асоцииране между Европейската общност и нейните държави-членки, от една страна, и Алжирската демократична народна република република, от друга страна, относно Рамково споразумение между Европейския съюз и Алжирската демократична народна република за общите принципи за участие на Алжирската демократична народна република в програми на Съюза, при условие на сключването му.
   Текстът на протокола е приложен към настоящото решение.
   Член 2
   Председателят на Съвета е оправомощен да посочи лицето (лицата), упълномощено(и) да подпише(ат) протокола от името на Съюза.
   Член 3
   Протоколът се прилага временно, считано от датата на подписването му (2), до приключване на процедурите, необходими за сключването му.
   Член 4
   Комисията се оправомощава да определи от името на Съюза конкретния ред и конкретните условия, приложими към участието на Алжирската демократична народна република във всяка програма на Съюза, и по-специално дължимото финансово участие. Комисията ще информира редовно компетентната работна група на Съвета.
   Член 5
   Настоящото решение влиза в сила в деня на приемането му.

      Съставено в Брюксел на 17 декември 2014 година.

            За Съвета

            Председател

         G. L. GALLETTI

      (1)  ОВ L 265, 10.10.2005 г., стр. 2.

      (2)  Датата на подписване на протокола ще бъде публикувана в Официален вестник на Европейския съюз от Генералния секретариат на Съвета.